পার্ক সার্কাস ৪ নম্বর ব্রিজের কাছে ভয়াবহ দুর্ঘটনা, উল্টে গেল ডাম্পার

কলকাতা: পার্ক সার্কাসের ৪ নম্বর ব্রিজের কাছে ভয়াবহ দুর্ঘটনা। পার্ক সার্কাস থেকে সায়েন্স সিটি যাওয়ার রাস্তায় নিয়ন্ত্রণ হারিয়ে উল্টে গেল ডাম্পার। নিয়ন্ত্রণ হারিয়ে ডাম্পারটি প্রথমে ধাক্কা মারে ল্যাম্প পোস্টে। সেই ল্যাম্প পোস্ট ভেঙে পরে আরেকটি অ্যাপ ক্যাবের ওপর। যদিও এই ঘটনায় হতাহতের কোনো খবর নেই। জানা গিয়েছে, ইতিমধ্যে স্বাভাবিক রয়েছে যান চলাচল।

ফের শহরের বুকে ভয়াবহ দুর্ঘটনা। পুলিশ সূত্রে খবর, নিয়ন্ত্রণ হারিয়ে উল্টে যায় গাড়িটি। এদিন সকালে দুর্ঘটনাটি ঘটেছে পার্কসার্কাসের ৪ নম্বর ব্রিজের কাছে। পার্ক সার্কাস থেকে সায়েন্স সিটি যাওয়ার পথেই ঘটে এই দুর্ঘটনা। ঘটনায় দুমড়ে মুচড়ে যায় গাড়িটি। জানা গিয়েছে, ল্যাম্প পোস্টে সজোরে ধাক্কা মারে ডাম্পারটি। আবার সেই ল্যাম্প পোস্ট ভেঙে পড়ে অন্য এটি অ্যাপ ক্যাবের উপর। দ্রুত ছুটে আসে ট্রাফিক পুলিশ। যদিও, কীভাবে এই ঘটনা ঘটল তা এখনও পর্যন্ত স্পষ্ঠ নয়।

আরও পড়ুন: আরজি কর কাণ্ডের ধৃত সঞ্জয় রায়ের বোনের বিরুদ্ধে খুনের মামলা দায়ের

দুর্ঘটনার পর এলাকায় বেশ কিছুক্ষনের জন্য যানজট তৈরি হলেও পরে পুলিশের তৎপরতায় তা স্বাভাবিক হয়। ব্যাস্ত সময় শহরের অন্যতম রাস্তায় দুর্ঘটনার খবরে কার্যত সমস্যায় পড়েন নিত্য যাত্রীরা।